CELEX: 32016R0277
Language: lv
Date: 2016-02-25 00:00:00
Title: Padomes Regula (ES) 2016/277 (2016. gada 25. februāris), ar ko groza Regulu (EK) Nr. 765/2006 par ierobežojošiem pasākumiem attiecībā uz Baltkrieviju

27.2.2016   
            
            
               LV
            
            
               Eiropas Savienības Oficiālais Vēstnesis
            
            
               L 52/22
            
         PADOMES REGULA (ES) 2016/277
   (2016. gada 25. februāris),
   ar ko groza Regulu (EK) Nr. 765/2006 par ierobežojošiem pasākumiem attiecībā uz Baltkrieviju
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 215. pantu,
   ņemot vērā Padomes Lēmumu 2012/642/KĀDP (2012. gada 15. oktobris) par ierobežojošiem pasākumiem pret Baltkrieviju (1),
   ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu,
   tā kā:
   
               (1)
            
            
               Padomes Regula (EK) Nr. 765/2006 (2) paredz iesaldēt aktīvus prezidentam Lukašenko un dažām Baltkrievijas amatpersonām, kā arī aktīvus personām, kuras ir atbildīgas par nopietniem cilvēktiesību pārkāpumiem vai pilsoniskās sabiedrības un demokrātiskās opozīcijas apspiešanu, un personām un vienībām, kas gūst labumu no Lukašenko režīma vai atbalsta to, tostarp jo īpaši personām un vienībām, kas finansiāli vai materiāli atbalsta minēto režīmu.
            
         
               (2)
            
            
               Aktīvu iesaldēšanas piemērošana būtu jāturpina attiecībā pret četrām personām, kas uzskaitītas Regulas (EK) Nr. 765/2006 I pielikumā.
            
         
               (3)
            
            
               Visas Regulas (EK) Nr. 765/2006 IV pielikumā minētās personas un vienības, attiecībā pret kurām tika apturēta aktīvu iesaldēšanas piemērošana, būtu jāsvītro no saraksta, un aizlieguma piemērošanas apturēšana būtu jāizbeidz.
            
         
               (4)
            
            
               Šis pasākums ir Līguma darbības jomā, un tādēļ tā īstenošanai ir nepieciešamas Savienības līmeņa regulatīvas darbības, jo īpaši, lai nodrošinātu, ka ekonomikas dalībnieki visās dalībvalstīs to piemēro vienādi.
            
         
               (5)
            
            
               Tādēļ būtu attiecīgi jāgroza Regula (EK) Nr. 765/2006,
            
         IR PIEŅĒMUSI ŠO REGULU.
   1. pants
   Regulu (EK) Nr. 765/2006 groza šādi:
   
               1)
            
            
               regulas 2. pantā svītro 6. punktu;
            
         
               2)
            
            
               svītro 8.b pantu;
            
         
               3)
            
            
               svītro IV pielikumu.
            
         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 25. februārī
      
         
            Padomes vārdā –
         
         
            priekšsēdētājs
         
         K.H.D.M. DIJKHOFF
      
   
   
      (1)  OV L 285, 17.10.2012., 1. lpp.
   
   
      (2)  Padomes Regula (EK) Nr. 765/2006 (2006. gada 18. maijs) par ierobežojošiem pasākumiem attiecībā uz Baltkrieviju (OV L 134, 20.5.2006., 1. lpp.).